CELEX: 32014R0972
Language: ro
Date: 2014-09-11 00:00:00
Title: Regulamentul de punere în aplicare (UE) nr. 972/2014 al Comisiei din 11 septembrie 2014 privind clasificarea anumitor mărfuri în Nomenclatura combinată

16.9.2014   
            
            
               RO
            
            
               Jurnalul Oficial al Uniunii Europene
            
            
               L 274/1
            
         REGULAMENTUL DE PUNERE ÎN APLICARE (UE) NR. 972/2014 AL COMISIEI
   din 11 septembrie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 septembrie 2014.
      
         
            Pentru Comisie,
         
         
            pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un produs lichid compus din silan, monomer de fosfat MDP, rășini pe bază de dimetacrilat, 2-hidroxietil-metacrilat (HEMA), un copolimer, material de obturare, etanol, apă și inițiatori. Este destinat uzului dentar.
                  Produsul pregătește suprafața cariilor dentare pentru aderența la materialul de obturare. De asemenea, poate fi utilizat pentru desensibilizarea rădăcinilor, pentru sigilarea dentinei înainte de cimentarea restaurărilor din amalgam, ca înveliș protector pentru materialele de restaurare pe bază de ionomer și sticlă sau pentru asigurarea aderenței materialelor de sigilare a găurilor și a fisurilor.
               
               
                  3006 40 00
               
               
                  Clasificarea se stabilește pe baza regulilor generale 1, 3 litera (a) și 6 de interpretare a Nomenclaturii combinate, a notei 4 litera (f) de la capitolul 30 și a textului codurilor NC 3006 și 3006 40 00.
                  Având în vedere caracteristicile sale obiective, și anume prezența etanolului și a apei, produsul este mai fluid decât un material de obturare tradițional și se poate infiltra cu ușurință în dinte.
                  Deși produsul are aspectul unui adeziv, utilizarea sa este aceea a unui prim strat aplicat pe dinți, pentru a activa dentina la suprafață în vederea asigurării aderenței la materialul de obturare. Produsul rămâne pe dinte în timpul tratamentului și după acesta și devine parte integrantă din materialul de obturare.
                  Clasificarea la poziția 3506 ca adeziv este exclusă, deoarece poziția 3006 oferă o descriere mai specifică. În plus, unele dintre utilizările cărora le este destinat (desensibilizarea rădăcinilor, sigilarea dentinei și utilizarea ca înveliș protector) nu sunt tipice pentru adeziv.
                  În consecință, produsul trebuie clasificat la codul NC 3006 40 00„Cimenturi și alte produse pentru obturații dentare”.